laion/Wikipedia-Exotic huggingface dataset:
המערכת הסומטוסנסורית

המערכת הסומטוסנסטרית או מערכת תחושות הגוף היא מערכת חישה המאגדת בתוכה את החושים המועברים מהעור והרקמות. אלה חושים שונים שמנגנון ההתמרה בהם שונה, אבל הם מאוגדים אנטומית יחד במסלולים העוברים מהעור והרקמות ועד לקליפת המוח. החושים המאוגדים תחת המערכת הסומטוסנסורית הם: חוש המגע, חוש המצב, חוש הטמפרטורה וכאב. חלק מן החוקרים סבורים כי גם תחושת הגרד היא חוש נפרד במערכת זו. כל אחד מהחושים מוגדר על ידי קולטנים ספציפיים המתמירים את הגירוי בעוצמה המינימלית שלו, ומכאן יעבור הגירוי למוח במסלול ייחודי לו. בעוצמות גבוהות יכולה הספצפיות להיעלם. מישוש חוש המגע פרופריוספציה חוש הטמפרטורה כאב גירוד Mark F. Bear, Barry W. Connors, Michael A. Paradiso, 12, Neuroscience: exploring the brain, 4. ed, Philadelphia: Wolters Kluwer, 2016, עמ' 415-451, ISBN 978-0-7817-7817-6 Nida Gleveckas-Martens, Somatosensory System Anatomy: Overview, Gross Anatomy, Microscopic Anatomy, 2021-06-14 Xintong Dong, Xinzhong Dong, Peripheral and Central Mechanisms of Itch, Neuron 98, 2018-05-02, עמ' 482–494 doi: 10.1016/j.neuron.2018.03.023 Qin Liu, Zongxiang Tang, Lenka Surdenikova, Seungil Kim, Kush N. Patel, Andrew Kim, Fei Ru, Yun Guan, Hao-Jui Weng, Yixun Geng, Bradley J. Undem, Marian Kollarik, Zhou-Feng Chen, David J. Anderson, Xinzhong Dong, Sensory neuron-specific GPCR Mrgprs are itch receptors mediating chloroquine-induced pruritus, Cell 139, 2009-12-24, עמ' 1353–1365 doi: 10.1016/j.cell.2009.11.034 ערך זה הוא קצרמר בנושא פיזיולוגיה. אתם מוזמנים לתרום לוויקיפדיה ולהרחיב אותו.
טווין (אי)

אי התאומים (באנגלית: Twin Island) הוא חלק מפארק מפרץ פלהאם ברובע הברונקס, והוא ממוקם בסמוך לאי האנטרז (Hunter's Island). האי מיוער ברובו. פני השטח של האי כוללים סלעים חשופים. מסלעים אלה חורצו על ידי קרחונים נסוגים בתום עידן הקרח האחרון. האי טווין מקושר לרודמנז נק ולאי האנטרז באמצעות רצועת חול הנקראת "חוף אורצ'ארד" (Orchard Beach), וכן לאי שני העצים (Two Trees Island) באמצעות רצועת אדמה צרה. בעבר היה האי מקושר לאי האנטרז באמצעות גשר, אולם זה נהרס.
המועצה הלאומית להגנה וביטחון של צרפת

המועצה הלאומית להגנה וביטחון של צרפת (בצרפתית: le Conseil de défense et de sécurité nationale) היא הגוף המייעץ לנשיא צרפת בנושאי מדיניות חוץ וביטחון לאומי. המועצה להגנה ולביטחון לאומי מסתייעת במזכירות הכללית להגנה וביטחון לאומי (SGDSN), המכינה עבורה עבודת מטה לדיוני המועצה. יתרה מכך, המזכירות רשאית לזמן כל אדם מוסמך לקחת חלק בישיבת מועצת ההגנה והביטחון הלאומי. המשתתפים מחויבים בשמירת סודיות. המועצה הלאומית להגנה הוקמה ב-1906, ועם חלוף השנים שונה ייעודה, הרכבה ותפקידה פעמים רבות במאה ה-20. עם כינונה של החוקה הצרפתית ב-1954 עוגן בסעיף 15 הקמתה של המועצה הלאומית להגנה וביטחון, הקובע כי נשיא הרפובליקה, המפקד העליון של הכוחות המזוינים, עומד בראש ישיבות מועצות ההגנה הלאומיות והוועדות השונות לנושאי חוץ וביטחון. צו נשיאותי מדצמבר 2019 הרחיב את תפקידה: עד אז מועצות ההגנה והביטחון הלאומי עסקו בהתוויית קווים מנחים לאסטרטגיה צבאית, ניהול וניטור כוחות ומבצעים בחו"ל, הרתעה ומודיעין, וכעת גם יטפלו בנושאי ביטחון פנים, כלכלה ואנרגיה ויגיבו למשברים גדולים. תחילה הייתה המועצה מתכנסת רק פעמים ספורות בשנה, אך לאחר מתקפת הטרור בניס ב-14 ביולי 2016 מתכנסת המועצה מדי שבוע בארמון האליזה, מעונו של נשיא צרפת. מועצת ההגנה והביטחון הלאומי כוללת: ישנם גם שני ועדות משנה בתוך המועצה להגנה ולביטחון לאומי: מועצת המודיעין הלאומית – מתווה כיוונים וסדרי עדיפויות אסטרטגיים בענייני מודיעין. המועצה קובעת את תכנון המשאבים האנושיים והטכניים של קהיליית המודיעין הצרפתית. המועצה זו מחליטה על אסטרטגיית המודיעין הלאומית. הרכב המועצה כולל: את נשיא הרפובליקה, ראש הממשלה, שרים ומנהלי שירותי מודיעין ומתאם המודיעין הלאומי והלוחמה בטרור. מועצת החימוש הגרעיני – הכוללת את נשיא הרפובליקה, ראש הממשלה, השר לכוחות המזוינים, הרמטכ"ל של הכוחות המזוינים, הנציג הכללי לענייני חימוש וראש מנהלת היישומים הצבאיים באנרגיות חלופיות. הוועדה לאנרגיה אטומית (CEA). הוא ראש קהיליית המודיעין הצרפתית ומייעץ לנשיא הרפובליקה בתחום המודיעין והמאבק בטרור. המתאם הלאומי אמון על תיאום ושיתוף הפעולה בין ארגוני קהיליית המודיעין הצרפתית השונים. בנוסף, מעביר את הוראותיו של נשיא הרפובליקה לשרים האחראים על שירותי המודיעין השונים ומוודא מעקב אחר ביצוע הוראות הנשיא. המועצה לביטחון לאומי של ארצות הברית אתר האינטרנט הרשמי של המועצה הלאומית להגנה וביטחון של צרפת (בצרפתית) Defence and National Security Council, elysee.fr, ‏29 בינואר 2021 (באנגלית) Defence and National Security Council, elysee.fr, ‏29 בינואר 2021 (באנגלית)
אוגוסט פון הרינגן

אוגוסט פון הרינגן (בגרמנית: August von Heeringen‏; 26 בנובמבר 1855 – 29 בספטמבר 1927) היה אדמירל פרוסי של הקיסרות הגרמנית. הוא עמד בראש משרד המודיעין של הצי הקיסרי (Nachrichtenbureau des Reichsmarineamts) ושימש כראש המטה הכללי של הצי הקיסרי הגרמני (Admiralstab). הרינגן נולד ב-26 בנובמבר 1855 בקאסל, נסיכות הבוחר מהסן. הוא היה בנם של יוזיאס פון הרינגן (1809–1885) ושל אשתו קרולינה פון שטארקלוף (1817–1871). אחיו הבכור יוזיאס פון הרינגן היה גנרל-אוברסט בצבא הקיסרות הגרמנית. בשנת 1872 הוא התגייס לצי הקיסרי הגרמני. הוא פעל לצד מנהיגי הקיסרות הגרמנית כמו הקייזר וילהלם השני, והאדמירלים אלפרד פון טירפיץ, גאורג אלכסנדר פון מילר, גוסטב פון זנדן-ביברן ופרידריך פון הולמן כדי לבנות צי גרמני חזק. הוא ראה בכך אמצעי להבטיח את מעמדה של גרמניה על הבמה העולמית. כמו כן, הוא ראה בצי לאומי גדול ככוח מאחד לאימפריה שעדיין הייתה מחולקת לממלכות שונות. במשרד המודיעין של הצי הוא פעל וניסה לכוון קבוצות לחץ כמו הליגה הפאן-גרמנית והחברה הקולוניאלית (Deutsche Kolonialgesellschaft), וליגת הצי (גרמניה) (Flottenverein). במרץ 1896, לבקשת אדמירל אוטו פון דידריכס, ראש המטה של הפיקוד העליון הימי, הוא הכין את התוכניות הימיות הראשונות למלחמה נגד בריטניה, שהדגישו גיוס מהיר ומתקפות מנע. הוא הפך לאחד מתומכי טירפיץ, וכאשר הלה מונה לשר הממונה על משרד הצי הקיסרי הגרמני (Reichsmarineamtin) ב-1897, הוא הלך אחריו לעמוד בראש המחלקה המרכזית (Zentralabteilung). הוא שימש כראש המטה הכללי של הצי הקיסרי הגרמני (Admiralstab) מ-12 במרץ 1911 עד 31 במרץ 1913, ונכח במועצת המלחמה המפורסמת ב-8 בדצמבר 1912. לבקשת הקייזר בינואר 1913, הוא היה מעורב במאמצים לתכנן שימוש מתואם בזמן המלחמה של הצי המלכותי האיטלקי והצי האוסטרו-הונגרי בים התיכון כדי למנוע תנועות חיילים צרפתיים מצפון אפריקה. הרינגן פרש מהצי בשנת 1914, וב-29 בספטמבר 1927 מת בביתו בברלין-גרונוולד. The great naval game: Britain and Germany in the age of empire by Jan Rüger; Cambridge University Press, 337 pages. p, 145 "GHDI - Document - Page". By order of the Kaiser: Otto von Diederichs and the rise of the Imperial German Navy, 1865-1902 by Terrell D. Gottschall; Institute Press, 2003, 337 pages, p. 125. By order of the Kaiser, p. 225 Austro-Hungarian naval policy, 1904-14 by Milan N. Vego; Taylor & Francis, 1996, 213 pages. pp.117-8.
שחמי מפרשן

שחמי מפרשן (שם מדעי: Calloplesiops altivelis) הוא מין של דג גרם ממשפחת השחמיים שבסדרת הדקראים, החי במימי האזור האינדו-פסיפי. לצד המין Calloplesiops argus, החי במימי דרום-מזרח אסיה הם היחידים מסוגם. דג זה יכול להגיע לאורך של עד 20 ס"מ והוא בעל סנפירים רחבים ומפוארים וגוף חום-שחור מנומר בכתמים לבנים לאורכו. הראש קטן ומעוגל ובבסיס סנפירי הזנב ישנו "כתם עין" שחור המוקף בטבעת צהובה, שמטרתה לבלבל טורפים אפשריים. תוחלת חייו בשביה היא עד 8.5 שנים. זהו דג השוחה לאיטו ולרוב פעיל בלילות בעומק של 3 עד 45 מטרים מפני הים, סביב שוניות אלמוגים טרופיים. תפוצתו היא לאורך האזורי האינדו-פסיפי שבין ים סוף וחופי מזרח אפריקה במערב עד לאיי טונגה, הוואי ואיי ליין וצפונה עד לדרום יפן. בימים הדג נחבא בין שוניות, מערות תת-מימיות ונקיקים ובלילה הוא יוצא לשחר לטרף של סרטנים ודגים קטנים. שיטת הציד שלו מבוססת על סיכוי הרגלי הבריחה של הדגים, כאשר הוא מתקרב מהצד וברגע שהטרף ינסה להימלט הוא מקרב את פיו למרווח שנוצר, אליו הטרף ינסה להימלט והוא ניזון רק מטרף חי. השחמי עצמו עלול להיטרף בידי דגים גדולים יותר ולשם כך הוא משתמש הן בפס העין שלו, המבלבל בין ראשו לאחוריו ובנוסף הוא יימלט אל בין אלמוגים ויבליט את זנבו, מה שגורם לו להיראות כמו מורנה מאיימת, בעיקר המין ניבן פניני ('Gymnothorax meleagris). דג זה נפוץ בטבע ולא מצוי בסכנה, אם כי הוא עלול להיפגע עקב הלבנת אלמוגים. מדיה וקבצים בנושא שחמי מפרשן בוויקישיתוף שחמי מפרשן, באתר ITIS (באנגלית) שחמי מפרשן, באתר NCBI (באנגלית) שחמי מפרשן, באתר Animal Diversity Web (באנגלית) שחמי מפרשן, באתר FishBase (באנגלית) שחמי מפרשן, באתר GBIF (באנגלית) שחמי מפרשן באתר הרשימה האדומה של IUCN לפי החלטת האקדמיה ללשון העברית
דין וייד

דין ג'קסון וייד (באנגלית: Dean Jackson Wade; נולד ב-20 בנובמבר 1996) הוא כדורסלן אמריקאי המשחק בעמדת הפאוור פורוורד בקליבלנד קאבלירס מליגת ה-NBA. וייד נולד בעיר ויצ'יטה שבקנזס, ובין השנים 2015–2019 למד באוניברסיטת המדינה של קנזס. בשתי עונותיו האחרונות בקבוצת הכדורסל של האוניברסיטה העמיד ממוצעים של 14.8 נקודות, 6.2 ריבאונדים ו-2.7 אסיסטים למשחק. וייד לא נבחר כלל בדראפט ה-NBA‏ 2019, אך ביולי 2019 חתם על חוזה כפול עם קליבלנד קאבלירס. בעונת 2019/2020 מיעט לשחק עם הקאבלירס, אך הפגין יכולת גבוהה בקבוצת ליגת הפיתוח שלה, קאנטון צ'ארג', עם ממוצעים של 14.2 נקודות ו-7.5 ריבאונדים למשחק. ביולי 2020 חתם על חוזה NBA סטנדרטי בקליבלנד, ושנתיים לאחר מכן חתם על הארכת חוזה ל-3 עונות נוספות עבור כ-18.5 מיליון דולר. ב-30 באוקטובר 2022 קלע שיא קריירה של 22 נקודות במשחק מול ניו יורק ניקס, וב-5 במרץ 2024 קלע 23 נקודות, 20 מהן ברבע האחרון בו קלע 7 מ-7 מהשדה כולל 5 שלשות ללא החטאה בניצחון 105–104 על בוסטון סלטיקס. מדיה וקבצים בנושא דין וייד בוויקישיתוף פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA פרופיל, באתר ESPN מאנונימי לגיבור: מופע הקלאץ` של דין ווייד, באתר ערוץ הספורט, 6 במרץ 2024
אונומריס

אונומריס הייתה מנהיגה גלטית (גאלית - קלטית), והאישה הקלטית הראשונה שמוזכרת במקורות קלאסיים. היא מתוארת ביצירה היוונית העתיקה "חיבור על נשים דגולות במלחמה". לפי מקור זה, אנשיה, שסבלו ממחסור והיו צריכים לברוח מארצם, הציעו לציית לכל מי שהיה מוכן להנהיג אותם. כאשר אף גבר לא קיבל את ההצעה, אונומריס, המתוארת כאישה גלטית מכובדת, איחדה את כל רכושם לטובת כל השבט והובילה את ההגירה. אונומאריס חצתה את נהר האיסטר (הדנובה) ושלטה על הארץ לאחר שהביסה את התושבים המקומיים בקרב. לפי ההערכות אונומריס חיה בסביבות המאה ה-3 או ה-4 לפני הספירה, בתקופה שהתאפיינה בהגירות רבות של שבטים קלטים. השם גלטים מיוחס לשבטים קלטים שהיגרו מזרחה לאזור יוון ואסיה הקטנה במהלך המאה ה-3 לפני הספירה, אך ככל הנראה היה בשימוש עוד במאה ה-4 לפני הספירה עבור קלטים שהיגרו לאיטליה והבלקנים. הנסיבות ההיסטוריות של חייה אינן ידועות, ולא ברור אם היא הייתה דמות היסטורית אמיתית או אגדה. המקור היחידי שבו אונומריס מוזכרת הוא "חיבור על נשים דגולות במלחמה" ושם לא מוזכר מאין הגיע המידע עליה (בניגוד לרוב שאר הנשים המוזכרות בחיבור). השם אונומריס נשמע יווני אך נראה שהוא חיבור של שתי מילים, כאשר החלק השני "מריס" נובע משורש קלטי שפירושו "גדול". פירוש נוסף הוא עץ מסוג Mountain-Ash (אנ'). עוד שתי פרשנויות אפשריות אך פחות סבירות הן שה-"אונ" או "אונו" בשמה פירושו "נהר", עובדה שמסתדרת עם הסיפור על חציית הנהר, או לחלופין ש"ריס" מגיע מ-rix, שמשמעו "מלך". Gera, Deborah Levine (1997). Warrior Women: The Anonymous Tractatus De Mulieribus. Brill. ISBN 978-90-04-10665-9. Gera 1997, p. 219. Freedman, Phillip (2006). The Philosopher and the Druids: A Journey Among the Ancient Celts. New York, NY: Simon & Schuster. pp. 115–116. ISBN 0-7432-8906-4. Gera 1997, pp. 10-11. Koch, John (2006). Celtic Culture: A-Celti, Volume I. Santa Barbara, CA: ABC-CLIO. p. 1396. ISBN 1-85109-440-7. Kazakevych, Gennadii (2021-12-30). "Horse-Rider Image on the Coins of the Eastern Celts and the Cult of Celtic War Goddess". The Ukrainian Numismatic Annual (5): 85. doi:10.31470/2616-6275-2021-5-81-92. ISSN 2616-6275. Gera 1997, p. 29. Gera 1997, pp. 220-221. Ereira, Alan; Jones, Terry (2009-05-27). Terry Jones' Barbarians - Alan Ereira, Terry Jones. ISBN 9781409070429. נבדק ב-2015-07-10.
מירון ענבר

מירון ענבר הוא קצין צה"ל במילואים בדרגת אלוף-משנה, אשר שימש בעבר כמפקד חטיבת עודד מפקד בא"פ אליקים ומפקד גדוד 931. התגייס לצה"ל ועבר מסלול הכשרה כלוחם, קורס מ"כים חי"ר וקורס קציני חי"ר. בינואר 1986 מונה למפקד גדוד 931 וכיהן בתפקיד עד יולי 1987. באוגוסט 1987 מונה למפקד בא"פ אליקים ובמקביל כיהן כמפקד חטיבת עודד. לאחר שחרורו היה מנהל משאבי האנוש בחברת דניה סיבוס. גיל קול, "לצ'פר חברות המיטיבות עם מילואימניקים", באתר ynet, 3 במאי 2010 ערך זה הוא קצרמר בנושא קציני צה"ל. אתם מוזמנים לתרום לוויקיפדיה ולהרחיב אותו.
ברקודזאורוס

ברקודזאורוס (שם מדעי: Barracudasaurus; מילולית: "לטאת ברקודה") הוא סוג של זוחל ימי נכחד מסדרת האיכתיוזאורים, אשר התגלה בסין של תור הטריאס ותואר בידי החוקר D. Y. Jiang וצוותו (W. C. Hao‏, M. W. Maisch‏, A. T. Matzke ו-Y. L. Sun) בשנת 2005. לדעת חוקרים מסוימים סוג זה הוא מוטל בספק מדעי. היה זה מהפרימיטיביים שבאיכתיוזאורים, קרוב מעט למיקסוזאורוס וכמה חוקרים גם משייכים אותו לאותו הסוג וכן קרוב לסוג Barracudasauroides. המאובנים שלו התגלו בתצורות גואלינג (אנ') שבדרום-מערב סין והם הכילו בעיקר עצמות לסת עליונה ובתוכה שורות של שיניים עליונות חרוטיות בעלות עם קצה מעוגל וביניהם מרווח קצר. מבנה הלסת היה קצר יותר מלפנים ודמה מאוד ללסת של ברקודה, מה שנתן לסוג את שמו. לא נמצאה גולגולת מושלמת שלו. אורכו משוער לפי ממצאי הלסת באורך של מטר עד 2 מטרים. זוחל זה היה כנראה מותאם לחיים באוקיינוס והוא נע במהירות במים. ככל הנראה היה טורף של דגים, סרטנים ורכיכות ימיות. ברקודזאורוס, באתר GBIF (באנגלית) Jiang, D. Y.; Hao, W. C.; Maisch, M. W.; Matzke, A. T.; Sun, Y. L. (2005). "A basal mixosaurid ichthyosaur from the Middle Triassic of China". Palaeontology. 48 (4): 869–882. doi:10.1111/j.1475-4983.2005.00481.x. Maisch, M. W. (2010). "Phylogeny, systematics, and origin of the Ichthyosauria – the state of the art" (PDF). Palaeodiversity. 3: 151–214 Barracudasaurus". Palaeobiology Database
אמר רבי עקיבא

"אָמַר רַבִּי עֲקִיבָא" הוא קטע ממשניות המופיע בסיום מסכת היא מסכת יומא שנאמרה על ידי רבי עקיבא, והוא מבטא את הקשר החזק של אב ובן בין הקדוש ברוך הוא לעם ישראל שנתן מתנה לעם ישראל במחילה של יום הכיפורים. למרות שיום ההילולא של רבי עקיבא הוא ביום הכיפורים אין שרים את זה ביום הילולתו, אלא נוהגים לשיר את הקטע הזה בהילולת תלמידו המובהק רבי שמעון בר יוחאי שיום ההילולא שלו בל"ג בעומר בהסתמך על דברי התלמוד והגמרא: "וכן אמר רבי שמעון לתלמידיו: בניי, שְנו מידותי, שמידותי תרומות מתרומות מידותיו של רבי עקיבא". כלומר רבי שמעון בר יוחאי העיד על תורתו שלו, שהיא תמצית-תמציתה של תורת רבו, רבי עקיבא. הטעם למנהג בתפוצות ישראל לשיר שיר זה ביום ל"ג בעומר, ובפרט במירון בהילולת רבי שמעון בר יוחאי נאמרו לכך מספר טעמים, אך עיקר הטעם הוא: לציון היום בו פסקו כ"ד אלפים תלמידי רבי עקיבא למות ונהפך היום לחיים טובים. בל"ג בעומר סמך רבי עקיבא את חמשת תלמידיו הנקראים "רבותינו שבדרום", ובתוכם רבי שמעון בר יוחאי, והם המשיכו את המסורה מסורת התורה, וזה טעם השמחה בל"ג בעומר, ולכן ראוי לשיר מתורתו. ביצועים שונים לשיר באתר המוזיקה של הספרייה הלאומית אמר רבי עקיבא באתר הזמנה לפיוט יחזקאל לו כה ירמיה יז יג מסכת יומא (פרק ח משנה ט) מסכת גיטין דף סז, עמוד א המאירי בספרו בית הבחירה למסכת יבמות, וכן נמצא בספר 'המנהיג' בשם רבנו זרחיה הלוי הנקרא הרז"ה רבי יוסף ליברמן, משנת יוסף, דרשות ומאמרים, חלק ב', מאמר ע' אות ז'. מרן רבי יעקב חיים סופר, בספרו וחיבורו כף החיים, אורח חיים סימן תצג ס"ק כו פרי חדש, סימן תצג, סעיף ב
משה גמישידה

משה גמישידה היה שחקן טניס שולחן פאראלימפי ישראלי. בשנת 1961 היה אחד משלושת נציגי ישראל במשחקי סטוק מנדוויל. בשנת 1966 זכה באליפות הארץ שקיימה איל"ן בטניס שולחן נכים. הוא התחרה בדרגת נכות קשה ושמר על התואר מספר פעמים. במשחקים הפאראלימפיים תל אביב (1968) התחרה בטניס שולחן בדרגת נכות B. בטורניר היחידים לא העפיל מעבר לשלב המוקדמות ובטורניר הזוגות התחרה יחד עם מיקי אבלס והם זכו במדליית ארד. פירוט השתתפותו בתחרויות המשחקים הפאראלימפיים, באתר הרשמי של IPC (באנגלית) הנכים זכו במקום השלישי, חרות, 11 באוגוסט 1961 משה ג'משידה אלוף איל"ן בטניס שולחן, מעריב, 18 בדצמבר 1966 אליפות בטניס שולחן לנכים, על המשמר, 7 בינואר 1968
זביבה

זביבה (באכדית: 𒍝𒁉𒁉𒂊) הייתה מלכת קדר ששלטה במשך חמש שנים בין 738 ל-733 לפני הספירה. היא הייתה מלכה וסאלית של תגלת-פלאסר השלישי, מלך אשור, ונזכרת באנלים שלו כ"מלכת הערבים", יחד עם מלכים אחרים שהעלו לו מס בשנת 738 לפנה"ס, ובהם רצין מלך ארם-דמשק, "מנחם משומרון" (מלך ישראל), וחירם השני (אנ') מלך צור. ישראל אפעל טוען שעד לתקופת אשורבניפל, התואר "מלך הערבים" או "מלכת הערבים" בתעודות האשוריות היה תואר כללי שניתן למנהיגי השבטים הבדואים הנוודים של המדבר הסורי. לכן, הוא מסיק שתוארה הנכון של זביבה היה "מלכת הקדרים". "זביבה" הוא שם ערבי עתיק, שככל הנראה מקורו במילה הערבית "זביב", שמשמעותו צימוק. אחרי זביבה הייתה מלכה נוספת, סמסי מלכת הערבים, שגם היא מלכה במשך חמש שנים. Ephʻal, Israel (1982). The Ancient Arabs: Nomads on the Borders of the Fertile Crescent 9th-5th Centuries B.C. Brill. ISBN 978-965-223-400-1. Israel Ephʻal, The Ancient Arabs, p. 82 Israel Ephʻal, The Ancient Arabs, p. 83 Israel Ephʻal, The Ancient Arabs, p. 82, n247 ערך זה הוא קצרמר בנושא היסטוריה. אתם מוזמנים לתרום לוויקיפדיה ולהרחיב אותו.
יושב על הגדר

האם התכוונתם ל... יושב על הגדר (אלבום) – אלבום האולפן ה-19 של הזמר אריק איינשטיין, בשיתוף המוזיקאי יצחק קלפטר יושב על הגדר (שיר) – שיר שהקליט הזמר הישראלי אריק איינשטיין ויצא לאור כסינגל מתוך אלבום האולפן "יושב על הגדר".
עמרן כהן

עמרן כהן הוא ספורטאי פאראלימפי לשעבר. כהן הוא גידם. במשחקים הפאראלימפיים טורונטו (1976) התחרה באתלטיקה ובשחייה בדרגת נכות F: במשחה 50 מטר בסגנון חופשי דורג במקום השני וזכה במדליית כסף עם תוצאה של 37.23 שניות. במשחה 50 מטר בסגנון גב דורג במקום השישי עם תוצאה של 55.43 שניות. בתחרות פנטאתלון דורג במקום השלישי וזכה במדליית ארד. בתחרות קפיצה לרוחק דורג במקום החמישי עם תוצאה של 5.18 מטר. בתחרות ריצה ל-100 מטר דורג במקום השלישי וזכה במדליית ארד עם תוצאה של 12.40 שניות. בתחרות ריצה ל-1500 מטר דורג במקום החמישי עם תוצאה של 5:10.90 דקות. פירוט השתתפותו בתחרויות המשחקים הפאראלימפיים באתר הרשמי של IPC (באנגלית) 37 מדליות זהב לישראל, מעריב, 11 באוגוסט 1976
ליאור חפץ

ליאור חפץ (נולד ב-23 באוקטובר 1976) הוא במאי ותסריטאי ישראלי. חפץ נולד בהרצליה ולמד בבית ספר תיכון היובל שבעיר. בשנת 2000 החל ללמוד במחלקה לתקשורת חזותית בבצלאל. בשנת 2002 יצא לחילופי סטודנטים בבית הספר לאומנות חזותית SVA שבניו יורק, שם החליט להתמקד בלימודי קולנוע, וביים את סרטו הראשון "Avenue-X" שנבחר ליצג את בית הספר בפסטיבל קולנוע בינלאומי בגרמניה. לאחר חילופי הסטודנטים חזר חפץ לבצלאל כדי להשלים את לימודיו, ובשנת 2004 כתב וביים את סרט "אנשי הדומינו" כפרויקט גמר. לאחר סיום לימודיו פנה ללימודי תואר שני בבימוי ותסריטאות באוניברסיטת דרום קליפורניה "USC" שבלוס אנג'לס. בשנת 2006 ביים את הסרט הקצר "פרמדיק" במסגרת הלימודים באוניברסיטה. באותה שנה כתב וביים את הסרט הקצר "טוב שחזרת הביתה", בכיכובם של לוסי דובינצ'יק ואייל שכטר. הסרט הופק במימון "קרן רותם מוריה" לזכרו של רותם מוריה שנרצח בפיגוע בסיני בשנת 2004. הסרט הוקרן בפסטיבלי קולנוע בינלאומיים ביניהם פסטיבל "Screamfest" בהוליווד. בשנת 2009 ביים את הסרט הקצר '"פרסטו!"' במימון חברת קוקה-קולה שהיה מועמד לפרס Refreshing Filmmaker's Award. באותה שנה ביים את הסרט הקצר '"הסנדקית"' ("The Godmother") שהוקרן בלמעלה מ-40 פסטיבלי קולנוע בינלאומיים וזכה בעשרה פרסים, ביניהם פרס הבימוי בפסטיבל הקולנוע הבינלאומי שנגחאי, פרס הקהל וסרט הפתיחה בפסטיבל האקדמיה לקולנוע בייג'ינג ופרס הסרט הטוב ביותר בפסטיבל Methodfest. ב-2019 יצא לאקרנים הסרט "הרפתקה בשחקים" אותו כתב וביים. זהו סרט הרפתקאות לכל המשפחה באורך מלא, המספר על שני ילדים שמוצאים גרוטאה של מטוס הקרב הראשון של חיל האוויר ומחזירים אותו למצב טיסה בעזרתו של טייס ותיק. הסרט נתמך על ידי קרן הקולנוע הישראלי ומפעל הפיס, והופק על ידי חברת אפיקים מאוחדים וסרטי יונייטד קינג. הסרט נעשה בסיועו של חיל האוויר וכולל את מספר השוטים המכילים אפקטים ויזואליים הגדול ביותר שנעשה בארץ עד למועד יציאת הסרט (כ-483 שוטים במספר). הסרט זכה לתגובות נלהבות של הקהל, דורג בטבלת מבקרי הקולנוע של עיתון הארץ כ״חובת צפייה״ ונמכר להפצה בינלאומית. "הרפתקה בשחקים" הוקרן בעשרות פסטיבלים ברחבי העולם וזכה בפרסים הראשונים בפסטיבל הבינלאומי לסרטי ילדים בשיקגו ובפסטיבל הקולנוע בלידס, אנגליה. ב-2020 יצא הסרט האמריקאי "The Doorman" אותו כתב יחד עם הארי ווינר וג׳ו סוואנסון. הסרט בכיכובם של ז'אן רנו ורובי רוז. באותה שנה נטל חלק בכתיבת סדרת הדרמה השוטרים, דרמת פשע משטרתית ישראלית שעלתה לשידור ב-25 בינואר 2021 ומשודרת בקשת 12. את הסדרה יצרו רותם שמיר ויובל יפת, בהשראת פרשת השוטרים הנוקמים. בשנת 2023 לרגל 50 שנה למלחמת יום כיפור, כתב וביים את ״המזח״ המספר את קורותיו של מוצב המזח בחזית הדרום. הפרויקט הופץ כסרט קולנוע ומתוכנן לצאת כסדרת טלוויזיה בת 5 פרקים בכאן 11. הסרט/סדרה הופקו על ידי אפיקים מאוחדים סרטים, כאן 11, סרטי יונייטד קינג, ובתמיכת קרן יהושע רבינוביץ׳ וקרן גשר. מדיה וקבצים בנושא ליאור חפץ בוויקישיתוף ליאור חפץ, במיזם "אישים" לתיעוד היצירה הישראלית ליאור חפץ, במסד הנתונים הקולנועיים IMDb (באנגלית) ליאור חפץ, באתר "אידיבי", מאגר הידע העברי לקולנוע ישראלי ועולמי ליאור חפץ, באתר ספר הקולנוע הישראלי הסרט הקצר לילה בשנקין, סרטון באתר יוטיוב כתבה באתר מעריב על הסרט "לילה בשנקין", באתר nrg
טלסקופ החלל פרמי

טלסקופ החלל פרמי (באנגלית: Fermi Gamma-ray Space Telescope, FGST) הוא טלסקופ חלל ששוגר על ידי ארצות הברית. הותקנו על החללית טלסקופ בתחום קרני גמא ומד התפרצויות גמא. השם הקודם היה Gamma-ray Large Area Space Telescope (GLAST) והחל משנת 2008 (זמן קצר לאחר השיגור) השם שונה לשם הנוכחי. החללית נקראה על שם אנריקו פרמי. היא שוגרה ב-11 ביוני 2008 בעזרת משגר מדגם דלתא 2. הטלסקופ פועל במסלול לווייני נמוך. הפרויקט הוא מיזם משותף של נאס"א, משרד האנרגיה של ארצות הברית וסוכנויות חלל של צרפת, גרמניה, איטליה, יפן ושוודיה. המכשיר העיקרי הוא Large Area Telescope (LAT) טלסקופ קרני גמא שרגיש לאנרגיות בתחום ‏MeV 20‏ - GeV ‏ 300. בנוסף הותקן Gamma-ray Burst Monitor ‏(GBM; formerly GLAST Burst Monitor) שקולט התפרצויות גמא בתחום KeV 8 ‏- MeV ‏ 30. כל המערכת נבנתה בג'נרל דיינמיקס. טלסקופ מוכר כאתר ניסויים של CERN במקור הטלסקופ תוכנן ל-5 שנות עבודה. משימה הורחבה מספר פעמים ונכון לספטמבר 2023 הוא פעיל. בשנת 2013 החללית עברה בקרבה מסוכנת ללוויין רוסי מדגם "קוסמוס 1805". במטרה למנוע התנגשות קופלה אנטנה והופעלו מדחפים לשינוי מסלול. בשנת 2015 בוצע עדכון תוכנה המותקנת על מחשבי החללית. בשנת 2018 התרחשה תקלה בחלק של פאנל סולארי. כתוצאה מכך לא ניתן לשנות את מיקומם לצורך מקסום אנרגיה חשמלית המיוצרת. גילוי פולסר חדש. גילוי התפרצות גמא בקבוצת כוכבים שדרית. רישום קרני גמא ממרכז הגלקסיה. גילוי שארית סופרנובה חקר מקורות קרני גמא לרבות ממקורות על כדור הארץ. רישום התפרצות גמא GRB 130427A בהספק GeV‏ 94. תוצאות שמתקבלות ממכשירי החללית ניתנות לגישה חופשית. מספר קבוצות מדענים קיבלו פרסים על פיתוח החללית וניתוח תוצאות שהתקבלו. אתר האינטרנט הרשמי של טלסקופ החלל פרמי מדיה וקבצים בנושא טלסקופ החלל פרמי בוויקישיתוף אתר נאס"א אתר מרכז החלל גודרד אתר אוניברסיטת סטנפורד topic/Large-Area-Telescope טלסקופ החלל פרמי, באתר אנציקלופדיה בריטניקה (באנגלית) About | The Fermi Large Area Telescope, glast.sites.stanford.edu (באנגלית) Greybook, greybook.cern.ch The Day NASA's Fermi Dodged a 1.5-ton Bullet - NASA, ‏2013-04-30 (באנגלית אמריקאית)
פרקין (פירושונים)

האם התכוונתם ל... פרקין – עוגה מסורתית מהמטבח הבריטי מדליית פרקין – פרס מדעי טרנס פרקין – שחיין דרום אפריקאי ריצ'רד סקוט פרקין – יזם אמריקאי, מייסד פרקין-אלמר פרקין-אלמר – חברה אמריקאית פרקין וורבק – טוען לכתר האנגלי פרקי פרקינס
שגרירות הודו בישראל

שגרירות הודו בישראל היא נציגות דיפלומטית של הודו. השגריר המכהן כיום הוא סאנג'יב סינגלה. בעוד ישראל פתחה קונסוליה במומאי ב-1954, הרי שלא הוקמו יחסים דיפלומטיים בין ישראל להודו עד ל-1992. במהלך שנים אלו התקיים בין שתי המדינות קשר חשאי הדוק באמצעות המוסד, בשל האינטרס המשותף: המלחמה בטרור האסלאמי. לעיתים קהילות יהדות הודו וביניהם שליחי ציונות מקהילת בני ישראל (הודו), שישמו להעברת מידע, קשרים ושיח בין שתי הממשלות, בזמן שרשמית לא היו קשרים דיפלומטיים, בזמן ביקורו של מי שעתיד להיות ראש ממשלת ישראל בהודו, משה שרת בשנת 1953, הוא לווה על ידי אייזיק (אק איי) דיווקר. ב-29 בינואר 1992 הודיע מנכ"ל משרד החוץ ההודי במסיבת עיתונאים מיוחדת על כינון יחסים דיפלומטים מלאים עם ישראל. פ. ק. סינג (1992–1995) שיוושאנקר מנון (1995–1998) ראנג'אן מטהאי (1998–2002) ראמינדר סינג ג'אסאל (2002–2005) ארון קומאר סינג (2005–2008) נאבטאג' סארנה (2008–2012) ג'אידיפ סארקר (2012–2016) פאוואן קומאר (2016–2019) סנג'יב סינגלה (2019–מכהן) מדיה וקבצים בנושא שגרירות הודו בישראל בוויקישיתוף אתר האינטרנט הרשמי של שגרירות הודו בישראל (באנגלית) אתר האינטרנט הרשמי של שגרירות הודו בישראל שגרירות הודו בישראל, ברשת החברתית אקס (טוויטר) רון בן ישי, "כתב חזית" - בקו האש של העימותים הגדולים, הוצאת ידיעות אחרונות, 2018, עמ' 294 - 295 הודו הודיעה על כינוןן יחסים עם ישראל, חדשות, 30 בינואר 1992 Previous Ambassadors, באתר השגרירות